NWU Vaal-kenners: Min hoop vir mosie van wantroue in Zuma | Maroela Media
Dr. Ina Gouws en me. Busi Khala, albei dosente in Politieke Wetenskappe op die kampus en kenners op politieke gebied, reken dit is vergesog vir die DA om ŉ ander uiteinde te verwag as die een wat hy verlede jaar in September gekry het toe die party ŉ mosie van wantroue teen pres. Jacob Zuma aanhangig gemaak het.
Dr. Gouws skets die agtergrond
Die DA meen hy het weer ŉ kans nadat die president sy vorige minister van finansies, Nhlanhla Nene, summier afgedank het: ŉ roekelose en irrasionele aksie volgens die party. Die reaksie hiervan op die finansiële markte is onmiddellik gevoel; die negatiewe persepsies oor en die slegte kredietwaardigheid van pres. Zuma het toe net begin.
Verdere olie op die vuur het gevolg toe die president se regspan erken het dat hy gefouteer het om nie te hou by die bevindings en aanbevelings van die Openbare Beskermer se verslag oor Nkandla nie.
Die skerp kritiek van pres. Zuma uit alle oorde sal egter niks beteken op die dag van die mosie nie; die DA sal die stemme van die sittende lede van die parlement benodig. Partyleier Mmusi Maimane het gevra dat die lede van die ANC hulle van die stemproses verwyder en ŉ privaat stembrief aangevra omdat geglo word dat ŉ groot aantal ANC LP’s die mosie sal steun mits hulle met hul gewete kan stem en nie hoef te vrees vir hul werk nie. Altesaam 72 lede van die parlement verteenwoordig die ANC. Die vraag na ŉ privaat stembus val binne die regte van die DA, maar Maimane se versoek aan ANC-lede om nie te stem nie, kom ondemokraties voor. Dr. Gouws verwag dat albei versoeke geweier sal word. Dit bring die DA voor dieselfde situasie te staan as in September 2015: sonder die meerderheid stemme wat nodig is vir die mosie om deurgevoer te word.
Me Busi Khaba stem saam
Busi Khaba, dosent in Politieke Wetenskappe aan dieselfde kampus, stem saam. Die stem hang af van die Nasionale Vergadering, waarvan die meeste lede vanuit die ANC kom. ANC uitvoerende beamptes in die NV staan steeds agter pres. Zuma. Sy reken die DA is heelhartig bewus van die feit dat die mosie heel moontlik nie deurgevoer sal word nie.Die herhaalde en hernieude pogings laat pres. Zuma met ŉ verdere klad teen sy naam.
Indien die lede van die parlement hierdie politieke kenners verras en die mosie word deurgevoer, wat sal dan gebeur? Khaba reken dat die logiese vervanging vir Zuma adjunkpres. Cyril Ramaphosa sal wees. Gouws voel die kanse is so skraal dat die vraag grens aan fantasie, maar sê sy sal min. Pravin Gordhan kies as sy kon. Sy nugter uitkyk en verwagtinge van die regering in geheel, maar veral wat die ekonomie betref, kan van hom ŉ goeie leier maak.
Ek stem volkome saam met de twee kenners. My rede hiervoor is vooraanliggend. “No One” het oorgenoeg maatjies op al die regte plekke om hom te beskerm.